**Michal Kovařčík** (s. 19. marraskuuta 1996 Nový Jičín, Tšekki) on tšekkiläinen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä, mutta Kovařčík osaa pelata myös laidassa. Hän on pelannut lähes koko uransa ajan samassa ketjussa isoveljensä Ondřej'n kanssa.

Ura
---

### Seuraura

Kovařčík pelasi kaudella 2010–2011 HC Nový Jičínin U16-joukkueessa. Hän sijoittui tehoilla 39+42=81 koko Tšekin U16-ikäluokan kakkossarjatason pistepörssissä toiseksi edellään vain SK Horácká Slavia Třebíčin Miroslav Bednář. Kaudeksi 2011–2012 Kovařčík siirtyi HC Třinecin U16-joukkueeseen. Hän jakoi tehoilla 39+46=85 koko Tšekin U16-sarjan pistepörssin toisen sijan HC České Budějovicen Jiří Smejkalin kanssa edellään vain HC Letci Letňanyn Václav Karabáček. Kovařčík voitti myös sarjan tehotilaston lukemalla +71.

Kaudella 2015–2016 Kovařčík jakoi tehoilla 14+23=37 Třinecin sisäisen syöttöpörssin voiton Jakub Lackan kanssa ja sisäisen pistepörssin toisen sijan Miloš Romanin kanssa edellään Matěj Murín. Hän voitti myös tehoilla 12+12=24 koko Extraliga juniorůn pudotuspelien maalipörssin ja Kovařčík sijoittui pistepörssissä toiseksi edellään vain joukkuetoveri Lukáš Jašek. Kovařčík voitti kauden päätteeksi sarjan mestaruuden. Hän debytoi samalla kaudella myös Extraligassa, jossa Kovařčík pelasi viisi runkosarja- ja kolme playoff-ottelua ilman tehopisteitä. Hän teki Extraliga-debyyttinsä 21. helmikuuta 2016]HC Litvínovia vastaan. Kovařčík merkittiin Třinecin nelossentteriksi laidoilleen Vladimír Svačina ja Radim Matuš. Hän sai ottelussa jääaikaa 6.53 minuuttia. Kovařčík pelasi kauden aikana miesten pelejä myös yhdeksän ottelua lainalla kaksi sarjatasoa alempana 2. česká hokejová ligan HC Frýdek-Místekissä.

Kovařčík pelasi kaudella 2016–2017 Třinecin Extraliga-joukkueessa neljä runkosarjaottelua ilman tehopisteitä. Hän pelasi suurimman osan kaudestaan kuitenkin lainalla edellisenä keväänä 1. česká hokejová ligaan nousseessa HC Frýdek-Místekissä. Kovařčík oli joukkueen kolmanneksi paras pistemies tehoilla 12+18=30. Kaudella 2017–2018 hän pelasi Extraligassa 35 runkosarjaottelua tehopistein 4+4=8 ja 14 playoff-ottelua tehopistein 2+1=3. Kovařčík teki Extraliga-uransa avausmaalin 17. marraskuuta 2017 vieraissa Berani Zlíniä vastaan. Hän sai ottelussa myös syöttöpisteen Tomáš Linhartin tekemään avausmaaliin. Kauden 2018–2019 päätteeksi Kovařčík voitti Tšekin-mestaruuden. Kaudella 2019–2020 hän teki Extraligan yhden kauden piste-ennätyksensä tehoilla 12+15=27. Kovařčík oli Třinecin kolmanneksi paras maalintekijä Petr Vránan kanssa. Hän edusti joukkuetta kauden aikana myös Spengler Cupissa, jossa Třinec eteni finaaliin saakka, mutta turnauksen voitti lopulta kuitenkin Kanadan maajoukkue lukemin 4–0.

Kaudella 2020–2021 Kovařčík sai neljännessä puolivälieräottelussa 25. maaliskuuta 2021 vieraissa HC Kometa Brnoa vastaan syöttöpisteen Matěj Stránskýn tekemään voittomaaliin, joka ratkaisi Třinecille 1–4-voiton ja välieräpaikan otteluvoitoin 4–0. Hän voitti kauden päätteeksi Tšekin-mestaruuden, kuten myös kauden 2021–2022 päätteeksi.

Kovařčík siirtyi kaudeksi 2022–2023 yhdessä veljensä Ondřej'n kanssa kaksivuotisilla sopimuksilla SM-liigajoukkue Mikkelin Jukureihin.

### Maajoukkueura

Kovařčík pelasi alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Kovařčík edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2013. Hän pelasi myös World Junior A Challengessa vuonna 2013. Yhteensä Kovařčík on pelannut 12 nuorten ja 32 poikien maaottelua.

Tšekin A-maajoukkueessa Kovařčík on pelannut 17 ottelua tehden kaksi syöttöpistettä. Hän teki A-maajoukkuedebyyttinsä Karjala-turnauksessa 9. marraskuuta 2019 Helsingin Hartwall Arenassa pelatussa harjoitusottelussa turnauksen isäntäjoukkue Suomea vastaan. Kovařčík merkittiin Tšekin nelosketjun oikeaan laitaan Tomáš Filippin ja Ondřej Beránekin viereen. Hän sai ottelussa yhden kahden minuutin jäähyn korkeasta mailasta. Kovařčík putosi viimeisten joukossa Tšekin MM-leiriryhmästä vuoden 2023 turnaukseen.

Muuta
-----

Kovarčíkin isoveli Ondřej on pelannut lähes koko uransa Michalin ketjukaverina ja hän on pelipaikaltaan laitahyökkääjä. Veljesten isäpuoli Jaroslav Fleischmann on toiminut eri seurajohtotehtävissä HC Nový Jičínin organisaatiossa ja valmentanut heitä junioreina. Jaroslavin poika ja veljesten isovelipuoli Tomáš Fleischmann pelasi omalla urallaan hyökkääjänä pudotuspelit mukaan lukien yhteensä 696 NHL-ottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | HC Třinec | Tšekki U20 | 28 | 3 | 2 | 5 | 8 | – | – | – | – | – |
| 2014–2015 | HC Třinec | Tšekki U20 | 51 | 14 | 15 | 29 | 28 | – | – | – | – | – |
| 2015–2016 | HC Třinec | Tšekki U20 | 26 | 14 | 23 | 37 | 8 | 10 | 12 | 12 | 24 | 14 |
|  | HC Třinec | ČEL | 5 | 0 | 0 | 0 | 2 | 3 | 0 | 0 | 0 | 0 |
|  | HC Frýdek-Místek | Tšekki II | 9 | 4 | 4 | 8 | 6 | – | – | – | – | – |
| 2016–2017 | HC Třinec | ČEL | 4 | 0 | 0 | 0 | 0 | – | – | – | – | – |
|  | HC Frýdek-Místek | Tšekki I | 48 | 12 | 18 | 30 | 20 | 10 | 2 | 2 | 4 | 50 |
| 2017–2018 | HC Třinec | ČEL | 35 | 4 | 4 | 8 | 12 | 14 | 2 | 1 | 3 | 2 |
|  | HC Frýdek-Místek | Tšekki I | 9 | 4 | 4 | 8 | 4 | – | – | – | – | – |
| 2018–2019 | HC Třinec | ČEL | 34 | 4 | 8 | 12 | 8 | 17 | 3 | 1 | 4 | 0 |
|  | HC Frýdek-Místek | Tšekki I | 6 | 5 | 3 | 8 | 4 | – | – | – | – | – |
| 2019–2020 | HC Třinec | ČEL | 52 | 12 | 15 | 27 | 8 | – | – | – | – | – |
| 2020–2021 | HC Třinec | ČEL | 52 | 10 | 13 | 23 | 10 | 16 | 6 | 3 | 9 | 4 |
| 2021–2022 | HC Třinec | ČEL | 41 | 6 | 12 | 18 | 14 | 14 | 2 | 4 | 6 | 0 |
| 2022–2023 | Jukurit | SM-liiga | 51 | 9 | 18 | 27 | 12 | – | – | – | – | – |
| 2023–2024 | Jukurit | SM-liiga | 55 | 15 | 30 | 45 | 20 | 6 | 1 | 0 | 1 | 10 |
| 7 kautta | yhteensä | ČEL | 223 | 36 | 52 | 88 | 54 | 64 | 13 | 9 | 22 | 6 |
| 2 kautta | yhteensä | SM-liiga | 106 | 24 | 48 | 72 | 32 | 6 | 1 | 0 | 1 | 10 |

Lähteet
-------

* Michal Kovařčík The Internet Hockey Databasessa (englanniksi)
* Michal Kovařčík Eurohockey-sivustolla (englanniksi)
* Michal Kovařčík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Michal Kovařčík *Elite Prospects*. Everysport Media Group AB.  (englanniksi)
2. 1 2 3  Mestaruustriplan Tšekissä voittanut veljespari Jukureihin *Jatkoaika.com*.  4.5.2022. Jatkoaika r.y. Viitattu 26.8.2022.
3. ↑  Elite Prospects - Czechia U16 2 Stats 2010-2011 *eliteprospects.com*. Everysport Media Group AB. Viitattu 26.8.2022. (englanniksi)
4. ↑  Elite Prospects - Czechia U16 Stats 2011-2012 *eliteprospects.com*. Everysport Media Group AB. Viitattu 26.8.2022. (englanniksi)
5. ↑  Elite Prospects - HC Oceláři Třinec U20 *eliteprospects.com*. Everysport Media Group AB. Viitattu 26.8.2022. (englanniksi)
6. ↑  Elite Prospects - Czechia U20 Stats 2015-2016 *eliteprospects.com*. Everysport Media Group AB. Viitattu 26.8.2022. (englanniksi)
7. ↑  Rozestavení: HC Oceláři Třinec - HC VERVA Litvínov, 21.02.2016 *Hokej.cz*.  21.2.2016. BPA sport marketing a.s. ve spolupráci s eSports.cz, s.r.o. Viitattu 26.8.2022. (tšekiksi)
8. ↑  HC Oceláři Třinec - HC VERVA Litvínov, 21.02.2016 *Hokej.cz*.  21.2.2016. BPA sport marketing a.s. ve spolupráci s eSports.cz, s.r.o. Viitattu 26.8.2022. (tšekiksi)
9. ↑  Elite Prospects - HC Frýdek-Místek *eliteprospects.com*. Everysport Media Group AB. Viitattu 26.8.2022. (englanniksi)
10. ↑  Auktro Berani Zlín - HC Oceláři Třinec, 17.11.2017 *Hokej.cz*.  17.11.2017. BPA sport marketing a.s. ve spolupráci s eSports.cz, s.r.o. Viitattu 26.8.2022. (tšekiksi)
11. ↑  Elite Prospects - HC Oceláři Třinec *eliteprospects.com*. Everysport Media Group AB. Viitattu 26.8.2022. (englanniksi)
12. ↑  HC Kometa Brno - HC Oceláři Třinec, 25.03.2021 *Hokej.cz*.  25.3.2021. BPA sport marketing a.s. ve spolupráci s eSports.cz, s.r.o. Viitattu 26.8.2022. (tšekiksi)
13. ↑  Michal Kovařčík *Hokej.cz*. BPA sport marketing a.s. ve spolupráci s eSports.cz, s.r.o. Viitattu 8.5.2023. (tšekiksi)
14. ↑  Tilanne 7.5.2023
15. ↑  FIN - CZE (Line Up) *stats.swehockey.se*.  23.8.2017. Svenska Ishockeyförbundet. Viitattu 26.8.2022. (englanniksi)
16. ↑  FIN - CZE (2-3) *stats.swehockey.se*.  23.8.2017. Svenska Ishockeyförbundet. Viitattu 26.8.2022. (englanniksi)
17. ↑  Mach, Ondřej: alonen nominoval do Rigy! MS bez Jiříčka, jede 12 hráčů z extraligy *Hokej.cz*.  7.5.2023. BPA sport marketing a.s. ve spolupráci s eSports.cz, s.r.o. Viitattu 8.5.2023. (tšekiksi)
18. ↑  Ondřej Kovařčík *Elite Prospects*. Everysport Media Group AB.  (englanniksi)
19. ↑  Jaroslav Fleischmann Team Staff Profile - Elite Prospects *eliteprospects.com*. Everysport Media Group AB. Viitattu 26.8.2022. (englanniksi)
20. ↑  Tomáš Fleischmann *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä